Færgeselskabet måtte tidligere på sommeren høvle 20 procent af deres billigste billetter for at rette op på den lunkne interesse for sejlturene. Men i dag er Carsten Kruse en glad direktør. Det fortæller DR Nordjylland. - I øjeblikket har vi flere bestillinger på vores færge - både fra Danmark og fra Sverige - end vi havde på samme tidspunkt sidste år. Da vi begyndte på sæsonen, så det faktisk ret slemt ud, men vi har hentet rigtig meget, siger han til DR Nordjylland. De nedsatte billetpriser har haft en effekt, men det er ikke det eneste. Det gode vejr kan også tage en del af æren for den store interesse i denne måned - fra specielt svenskere som tager endagsture til Frederikshavn.

Opsummering:
En slem forsommer er blevet vendt til en forrygende juli for Stena Line.